
Sülysáp Város Önkormányzata Képviselő-testületének

2015. április 23-án tartandó munkaterv szerinti ülésére

5. napirendhez

Tárgy:
Házi gyermekorvosi körzetek 2014. évi munkájáról szóló beszámolók megtárgyalása
Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény 13. § (1) 4. pontja, valamint az egészségügyről szóló 1997. évi CLIV. törvény 152. § (1) bekezdése alapján a helyi önkormányzatok feladata az egészségügyi alapellátások körében a háziorvosi, a házi gyermekorvosi, a fogorvosi és a védőnői ellátásról gondoskodni, amit önkormányzatunk – a védőnői ellátás kivételével – feladat-ellátási szerződések keretében biztosít.

A megfelelő ellátás fenntartása érdekében elengedhetetlen a folyamatos tájékozódás a különböző egészségügyi területeken folyó munkáról, ezért évről évre bekérjük a településünkön működő egészségügyi szakemberek beszámolóit a szakterületük állapotáról.

Jelen előterjesztés keretén belül kérem a házi gyermekorvosi körzetek beszámolóinak szíves megtárgyalását és elfogadását.

…/2015. (IV. 23.) ÖKT határozati javaslat

Sülysáp Város Önkormányzatának Képviselő-testülete Dr. Balog Erzsébet házi gyermekorvos beszámolóját az I.-II. sz. házi gyermekorvosi körzet 2014. évi munkájáról elfogadja.
Határidő: azonnal
Felelős: polgármester
Sülysáp, 2015. április 13.

Horinka László s.k.


polgármester
Láttam! Sülysáp, 2015. április 14. 
Kiss Imre s.k. irodavezető
1. MELLÉKLET – Süly és Szőlős
Beszámoló a gyermekorvosi tevékenységről az

I sz. Gyermekorvosi Körzetben

Tisztelt Sülysáp Város Önkormányzat Képviselő Testülete!

Tisztelt Polgármester Úr!

Az I.sz. Gyermekorvosi Körzetben a betegellátást 2014.10.31-ig dr. Laczkó Katalin végezte, ezt követően a helyettesítést dr. Balog Erzsébet látta el.

Az asszisztenciát Hajdrikné Anita biztosította.

A praxisba 2014.októberben 751 gyermek volt bejelentve. December végén a gyermeklétszám 717.

A betegrendelés a megszokott időben és helyben volt a helyettesítés alatt is.

Naponta átlagban 20-25 beteget láttunk el. A decemberben induló, és a megszokottnál nagyobb influenzajárvány alatt a beteglétszám lényegesen megemelkedett.

A betegek körében sok szövődmény (tüdőgyulladás, arcüreggyulladás) volt észlelhető.

A krónikus betegek körében gyakoribb volt az asztma, allergia, túlsúlyosság. Két cukorbeteg és egy súlyos légzőszervi-emésztőszervi beteg áll gondozás alatt.

2014.01.01.-12.31. között 33 baba született a praxisba, ebből 6 baba területen kívüli. Az újszülöttek egészségi állapota jó. Egy koraszülött babát gondozunk, és nagyon szépen fejlődik.

Elég sok család küszködik anyagi nehézségekkel.

A tanácsadást a Fő u. 47 sz. alatt végeztük hetente egy alkalommal.

Sülysáp,2015.04.01.
Tisztelettel:


Dr. Balog Erzsébet

Helyettes orvos

2. MELLÉKLET – Sáp
Beszámoló a gyermekorvosi tevékenységről a

II.sz.Gyermekorvosi Körzetben
T.Sülysáp Nagyközségi Önkormányzat Képviselőtestülete!
T. Polgármester Úr!

2014.01.01.-2014.12.31. közötti időszakban a Gyermekorvosi rendelőben a következő órarenddel dolgoztunk: H: 14-17,30, K: 8-11, Sz: 14-17,30, Cs: 8.11, P: 10-12 óra.

Az asszisztenciát továbbra is Palásty Erzsébet biztosította.

A tanácsadást a Kossuth Lajos utcai rendelőben szerdán,a Fő utcai rendelőben páros héten hétfőn végeztem. 

A kötelező védőoltások átmeneti elmaradása illetve csúszása, általában egészségügyi okok miatt történtek,a szülőkkel a kapcsolatunk jónak mondható. Továbbra is fontosnak tartjuk azt, hogy tájékoztassuk a szülőket az ajánlott védőoltásokról és hangsúlyt fektetünk az egészséges táplálkozásra is.

Az előző évben a születések száma ismét növekedési tendenciát mutatott. 70 újszülöttet vettem gondozásba, ebből 54 baba Sülysápi lakos. Az újszülöttek egészségi állapota jó volt, koraszülött babánk nem volt.

2014.december végén 1165 gondozottam volt.

A krónikus betegek közül továbbra is az allergiás-asztmás betegek voltak túlsúlyban, sok a szemüveges, és a túlsúlyos gyermek.

Naponta átlagban 30-35 beteget láttunk el. Késő ősztől-tavaszig, a betegforgalom általában ennek duplája. A megszokottnál nagyobb influenzajárvány megnövelte a betegforgalmat és sok volt a szövődményes fertőzés. 

Szükség esetén továbbra is biztosítunk vérvételt és EKG vizsgálatot a rendelőben, és arra törekszünk, hogy a rendelések gyermek centrikusak legyenek.

Az előző évben kisebb tárgyak mellett további beruházások történtek: multi funkciós és sima nyomtatót,24 órás vérnyomásmérőt, és még egy csere oxigénpalackot vásároltam.

A kötelezőkön kívül több továbbképzésen vettem részt.

Sülysáp,2015.04.03.
Tisztelettel:


Dr. Balog Erzsébet

házi gyermekorvos
PAGE  
1/3

